Projekts

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

### Rīgā Nr. 2019.gada \_\_\_\_\_\_\_\_

.§

**Informatīvais ziņojums “Par prioritārajiem pasākumiem valsts budžetam 2020.gadam un ietvaram 2020.–2022.gadam”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai iesniegto informatīvo ziņojumu.
2. Atbalstīt informatīvā ziņojuma pielikumā minētos prioritāros pasākumus ministrijām un citām centrālajām valsts iestādēm, tai skaitā neatkarīgajām institūcijām 2020.-2022.gadam, kas sagatavoti atbilstoši Ministru kabineta 2019.gada 13.septembra ārkārtas sēdē atbalstītajiem priekšlikumiem.
3. Noteikt, ka demogrāfijas pasākumu ietvaros paredzētais finansējums mājokļu pieejamības pasākumiem daudzbērnu ģimenēm 3 600 000 *euro* apmērā un pasākumam “Vecāku pabalsta sistēmas pilnveidošana” 1 580 000 *euro* apmērā tiek ieplānots budžeta resora “74.Gadskārtējā valsts budžeta izpildes procesā pārdalāmais finansējums” atsevišķā programmā. Finanšu ministrijai likumprojektā “Par valsts budžetu 2020.gadam” iekļaut pantu, ka finansējums mājokļu pieejamības pasākumiem daudzbērnu ģimenēm tiek pārdalīts attiecīgai ministrijai, savukārt vecāku pabalsta sistēmas pilnveidošanai tiek palielināti izdevumi valsts speciālajā budžetā, vienlaikus atbilstoši samazinot budžeta resora “74.Gadskārtējā valsts budžeta izpildes procesā pārdalāmais finansējums” finansējumu, atbilstoši Ministru kabineta lēmumam un Saeimas Budžeta un finanšu (nodokļu) komisijas saskaņojumam pēc attiecīgā normatīvā akta pieņemšanas.
4. Noteikt, ka Sabiedrības integrācijas fonds demogrāfijas pasākuma “Latvijas Goda ģimenes programmas tvēruma un “3+ Ģimenes karte” apliecības pilnveide” un Labklājības ministrija demogrāfijas pasākuma “Ģimenei draudzīga darbavieta” īstenošanu nodrošina, nepalielinot attiecīgā resora amata vietu skaitu.
5. Atbalstīt Ekonomikas ministrijas priekšlikumu palielināt valsts pamatbudžeta prognozējamos ieņēmumus no valsts nodevas par reģistrācijas darbībām būvkomersantu reģistrā 2020., 2021. un 2022.gadam 390 800 EUR apmērā ik gadu un attiecīgi palielināt dotāciju no vispārējiem ieņēmumiem un izdevumus budžeta apakšprogrammā 20.00.00 “Būvniecība” Latvijas būvniecības nozares attīstības stratēģijā 2017.-2024.gadam ietverto pasākumu īstenošanai.
6. Pieņemt zināšanai Ekonomikas ministrijas iesniegto priekšlikumu par valsts līdzfinansējumu dzīvojamās telpas atbrīvošanas pabalsta nodrošināšanai denacionalizēto namu īrniekiem, bet ņemot vērā, ka papildus nodokļu ieņēmumi valsts budžetā no nekustāmo īpašumu īres līgumu reģistrācijas ir sagaidāmi ne ātrāk kā 1,5 – 2 gadus pēc normas ieviešanas, jautājumu par valsts līdzfinansējumu dzīvojamās telpas atbrīvošanas pabalsta nodrošināšanai denacionalizēto namu īrniekiem skatīt 2021.gada budžeta projekta sagatavošanas procesā.
7. Aizsardzības ministrijai piešķirto valsts budžeta līdzekļu ietvaros nodrošināt finansējumu 2020. – 2022.gadā ne vairāk kā 426 490 EUR apmērā ik gadu Ministru kabineta 2018.gada 7.augusta sēdē (prot.Nr.37 91.§ 3.punkts) atbalstītās sakaru infrastruktūras uzturēšanai, plānojot valsts budžeta izdevumu transfertu Satiksmes ministrijai (Latvijas Valsts radio un televīzijas centram).
8. Ņemot vērā šā protokollēmuma 7.punktā paredzēto, pieņemt zināšanai, ka ir precizēts budžeta resora “47. Radio un televīzija” prioritārajam pasākumam 22\_02\_H “Aktuālie informatīvās telpas drošības pasākumi” nepieciešamais finansējums.
9. Atbalstīt Izglītības un zinātnes ministrijas priekšlikumu veikt izdevumu pārdali, budžeta apakšprogrammā 09.23.00 „Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” samazinot dotāciju no vispārējiem ieņēmumiem un izdevumus subsīdijām un dotācijām 2020. gadam par 111 229 EUR, 2021. gadam par 9 293 EUR un 2022. gadam par 3 988 EUR un palielinot dotāciju no vispārējiem ieņēmumiem un izdevumus subsīdijām un dotācijām, tādejādi daļēji nodrošinot ministrijas iesniegto prioritāro pasākumu Nr. 15\_16\_P “Papildu finansējums prioritāri atbalstāmo olimpisko un paralimpisko individuālo sporta veidu un olimpisko un paralimpisko komandu sporta spēļu izlašu programmām”:
   1. budžeta apakšprogrammā 09.21.00 „Augstas klases sasniegumu sports” 2020. gadam par 81 229 EUR, 2021. gadam par 9 293 EUR un 2022. gadam par 3 988 EUR. Noteikt, ka 2020. gadā pārdalītais finansējums novirzāms sportistu sagatavošanai un dalības nodrošināšanai 2020. gada Vasaras Olimpiskajās spēlēs Tokijā (Japāna) (biedrībai „Latvijas Olimpiskā komiteja”);
   2. budžeta apakšprogrammā 09.25.00 „Dotācija biedrībai “Latvijas Paralimpiskā komiteja” pielāgotā sporta attīstībai” 2020. gadam par 30 000 EUR sportistu sagatavošanai un dalības nodrošināšanai 2020. gada Vasaras Paralimpiskajās spēlēs Tokijā (Japāna) (biedrībai „Latvijas Paralimpiskā komiteja”).
10. Izglītības un zinātnes ministrijai nedēļas laikā sagatavot un iesniegt izskatīšanai Ministru kabinetā grozījumus Ministru kabineta 2017. gada 19. aprīļa rīkojumā Nr. 196 „Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai””, samazinot valsts budžeta ilgtermiņa saistību apmēru atbilstoši šī protokollēmuma 9.punktam.
11. Atbalstīt Zemkopības ministrijas priekšlikumu par Zvejniecības likuma 28.panta otrajā daļā minēto ieņēmumu prognozes palielināšanu 2020.gadam un turpmāk ik gadu par 207 723 EUR un attiecīgi palielināt dotāciju no vispārējiem ieņēmumiem un izdevumus Zemkopības ministrijas budžeta apakšprogrammā 25.02.00 “Zivju fonds” 2020.gadam un turpmāk ik gadu 207 723 EUR. Gadījumā, ja divu gadu periodā Zvejniecības likuma 28.panta otrajā daļā minēto ieņēmumu faktiskā izpilde nesasniedz plānoto apmēru, Zemkopības ministrijai likumprojektu “Par valsts budžetu 2022.gadam” un “Par vidēja termiņa budžeta ietvaru 2022., 2023. un 2024.gadam” sagatavošanas procesā pārskatīt un iesniegt Finanšu ministrijā priekšlikumu Zvejniecības likuma 28.panta otrajā daļā minēto ieņēmumu prognozes un budžeta apakšprogrammas 25.02.00 “Zivju fonds” finansējuma samazināšanai.
12. Atbalstīt Zemkopības ministrijas priekšlikumu par izmaiņām Eiropas Lauksaimniecības fondam lauku attīstībai un Eiropas Jūrlietu un zivsaimniecības fonda pasākumā “Tehniskā palīdzība” un valsts atbalstam lauksaimniecībai un:
    1. noteikt, ka Ministru kabineta 2019.gada 20.augusta sēdes protokollēmuma Nr.35 26.§ 16.punktā Zemkopības ministrijai papildu atbalstītais finansējums 2020.gadam precizējams šādā sadalījumā:
       1. 28 074 071 EUR Zemkopības ministrijas budžeta apakšprogrammā 21.01.00 “Valsts atbalsts lauksaimniecības un lauku attīstībai” atbilstoši informatīvajā ziņojumā minēto pasākumu sadalījumam, lai nodrošinātu Eiropas Komisijas Kopējās lauksaimniecības politikas stratēģiskā plāna regulas priekšlikumu par dalībvalsts iespēju nodrošināt papildu finansējumu vienlīdzīgāku konkurences apstākļu nodrošināšanai ar citām Eiropas Savienības dalībvalstīm;
       2. 1 926 982 EUR apmērā, lai nodrošinātu Latvijas līdzfinansējuma daļu turpmākai 2014.-2020.gada ES fondu plānošanas perioda Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda pasākuma “Tehniskā palīdzība” aktivitāšu īstenošanai atbilstoši informatīvajā ziņojumā minētajam;
    2. palielināt vispārējā kārtībā sadalāmo dotāciju un izdevumus 2020.gadam Zemkopības ministrijas budžeta apakšprogrammā 65.20.00 “Tehniskā palīdzība Eiropas Lauksaimniecības fonda lauku attīstībai (ELFLA) apgūšanai (2014-2020)”  6 437 562 EUR apmērā un budžeta apakšprogrammā 66.20.00 “Tehniskā palīdzība Eiropas Jūrlietu un zivsaimniecības fonda (EJZF) apgūšanai (2014-2020)” 1 136 927 EUR apmērā, vienlaikus samazinot finansējumu 74.resora “Gadskārtējā valsts budžeta izpildes procesā pārdalāmais finansējums” budžeta programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” 5 647 507 EUR apmērā.
13. Atļaut Finanšu ministrijai pamatbudžeta bāzē 2020., 2021. un 2022.gadam piešķirtā finansējuma ietvaros uzņemties ilgtermiņa saistības 2020.gadam 290 000 EUR apmērā, 2021.gadam 1 200 000 EUR apmērā un 2022.gadam 2 470 000 EUR apmērā dotācijas pārskaitīšanai valsts akciju sabiedrībai “Valsts nekustamie īpašumi” ēkas Smilšu ielā 1, Rīgā (kadastra apzīmējums 0100 006 0025 005) rekonstrukcijas īstenošanai.
14. Lai nodrošinātu efektīvu risku pārvaldību un nodrošinātu virssaistību neitrālu ietekmi uz valsts budžeta bilanci Eiropas Savienības struktūrfondu un Kohēzijas fonda (Eiropas savienības fondi) darbības programmas “Izaugsme un nodarbinātība” ietvaros, sākot ar šī protokollēmuma spēkā stāšanās brīdi līdz plānošanas perioda beigām virssaistības tiek kompensētas no Eiropas savienības fondu atbrīvota finansējuma.
15. Jautājumu par Čeku loterijas likumā noteiktās čeku loterijas organizēšanai nepieciešamo finansējumu 2021.gadam un turpmākajiem gadiem skatīt likumprojekta “Par valsts budžetu 2021.gadam” sagatavošanas procesā pēc čeku loterijas izvērtējuma veikšanas.
16. Atbalstīt Satiksmes ministrijas priekšlikumu par finansējuma pārdali no Satiksmes ministrijas budžeta programmas 44.00.00 “Līdzekļi aviācijas drošības, glābšanas un civilmilitārās sadarbības nodrošināšanai” uz budžeta programmu 97.00.00  ,,Nozaru vadība un politikas plānošana” 2020.gadā 20 000 EUR apmērā 2021. un 2022.gadā 10 000 EUR apmērā, lai realizētu Satiksmes ministrijas iesniegto prioritāro pasākumu Nr. 17\_18\_P “Atbalsta pasākumi Interneta protokola 6.versijas ieviešanai valsts pārvaldē”.
17. Atbalstīt Satiksmes ministrijas priekšlikumu un:
    1. palielināt dotāciju no vispārējiem ieņēmumiem un izdevumus Satiksmes ministrijas budžeta programmā 02.00.00 “Kompensācijas par abonētās preses piegādi un saistību izpildi” 2020.gadam 3 762 761 EUR apmērā;
    2. pieņemt zināšanai, ka Ministru kabineta 2019.gada 16.jūlija sēdes protokola Nr.33 84.§ 3.punktā noteiktās AS “Pasažieru vilciens” precizētā biznesa plāna projekta, kas ietver tā saimnieciskās un finanšu darbības prognozes, tajā skaitā 32 jaunu elektrovilcienu, rezerves daļu fonda 5 gadiem un elektrovilcienu uzturēšanas iekārtu iegādi, kā arī vilcienu remontu centra izbūvi, provizoriskā ietekme uz vispārējās valdības budžeta bilanci tiek precizēta, uzlabojot to par 3 762 761 EUR 2020.gadā un 161 011 EUR 2021.gadā, bet pasliktinot par 4 280 756 EUR 2022.gadā;
    3. Finanšu ministrijai atbilstoši šī protokollēmuma 17.2.apakšpunktā minētajām ietekmes izmaiņām, veikt AS “Pasažieru vilciens” precizētā biznesa plāna projekta provizoriskās ietekmes novērtējuma uz vispārējās valdības budžeta bilanci aktualizāciju;
    4. pieņemt zināšanai, ka jautājums par papildu nepieciešamo finansējumu 2021.gadam abonēto preses izdevumu piegādes pakalpojumu sniegšanas radīto zaudējumu segšanai par 2020.gada otro pusgadu ir risināms likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023.gadam” sagatavošanas procesā.
18. Atbalstīt Labklājības ministrijas priekšlikumu par finansējuma pārdali Labklājības ministrijas pamatbudžeta ietvaros, samazinot izdevumus sociālajiem pabalstiem pamatbudžeta apakšprogrammā 20.02.00 “Izdienas pensijas” 165 000 EUR apmērā un attiecīgi palielinot izdevumus subsīdijām un dotācijām pamatbudžeta apakšprogrammā 05.63.00 “Dotācija biedrībām, nodibinājumiem un reliģiskām organizācijām”, lai nodrošinātu prioritārā pasākuma “Atbalsts nevalstiskajām organizācijām (18\_15\_P)” īstenošanu 2020.gadā.
19. Lai nodrošinātu prioritārā pasākuma “Pensiju, pabalstu un atlīdzības piegādes saņēmēja dzīvesvietā samaksas pieauguma kompensēšana (18\_02\_P)” īstenošanu ar 2020.gada 1.janvāri, atbalstīt Labklājības ministrijas priekšlikumu:
    1. Labklājības ministrijas pamatbudžeta apakšprogrammas 20.01.00 “Valsts sociālie pabalsti” ietvaros veikt pārdali starp izdevumu kodiem atbilstoši ekonomiskajām kategorijām, samazinot izdevumus sociālajiem pabalstiem 2020.gadā 65 736 EUR apmērā, 2021.-2022.gadā ik gadu 76 296 EUR apmērā un attiecīgi palielinot izdevumus valsts budžeta uzturēšanas izdevumu transfertiem no valsts pamatbudžeta uz valsts speciālo budžetu, lai nodrošinātu transferta pārskaitījumu uz valsts speciālā budžeta apakšprogrammu 04.05.00 “Valsts sociālās apdrošināšanas aģentūras speciālais budžets”;
    2. valsts speciālā budžeta apakšprogrammā 04.04.00 “Invaliditātes, maternitātes un slimības speciālais budžets” samazināt izdevumus sociālajiem pabalstiem 2020.gadā 2 053 413 EUR apmērā, 2021.-2022.gadā ik gadu 2 163 304 EUR apmērā, vienlaikus valsts speciālā budžeta apakšprogrammā 04.05.00 “Valsts sociālās apdrošināšanas aģentūras speciālais budžets” palielinot izdevumus precēm un pakalpojumiem, veicot attiecīgus transferta pārskaitījumus no sociālās apdrošināšanas pakalpojumu budžetiem atbilstoši to izdevumu īpatsvariem sociālās apdrošināšanas pakalpojumu finansējumā.
20. Atbalstīt Labklājības ministrijas priekšlikumu veikt finansējuma pārdali Labklājības ministrijas pamatbudžeta ietvaros 2020.gadā, samazinot izdevumus sociālajiem pabalstiem apakšprogrammā 20.01.00 “Valsts sociālie pabalsti” 944 854 EUR apmērā un attiecīgi palielinot izdevumus precēm un pakalpojumiem apakšprogrammā 05.03.00 “Aprūpe valsts sociālās aprūpes institūcijās”, lai nodrošinātu prioritārā pasākuma “Pakalpojumu kvalitātes paaugstināšana valsts sociālās aprūpes centros (18\_05\_P)” īstenošanu.
21. Atbalstīt Tieslietu ministrijas priekšlikumu par finansējuma pārdali no Tieslietu ministrijas budžeta apakšprogrammas 03.08.00 “Uzturlīdzekļu garantiju fonds” izdevumiem sociālajiem pabalstiem 2020.gadam un turpmāk ik gadu 3 745 369 EUR apmērā uz:
    1. budžeta apakšprogrammu 03.02.00 “Apgabaltiesas un rajonu (pilsētu) tiesas” 2020.gadam un turpmāk ik gadu 2 446 551 EUR apmērā, lai nodrošinātu tiesu darbinieku mēnešalgu palielināšanu līdz 85 procentiem no maksimālās mēnešalgas attiecīgajai mēnešalgu grupai;
    2. budžeta apakšprogrammu 03.02.00 “Apgabaltiesas un rajonu (pilsētu) tiesas” 2020.gadam un turpmāk ik gadu 136 245 EUR apmērā videokonferenču iekārtu ieviešanai ekonomisko lietu tiesā un pārējās tiesās lietas izskatīšanas termiņa samazināšanai;
    3. budžeta apakšprogrammu 03.02.00 “Apgabaltiesas un rajonu (pilsētu) tiesas” 2020.gadam un turpmāk ik gadu 70 300 EUR apmērā, lai nodrošinātu finansējumu Zemgales rajona tiesas nodrošināšanai ar papildus telpām un Kurzemes rajona tiesas izvietošanai vienā adresē;
    4. budžeta apakšprogrammu 03.04.00 “Tiesu ekspertīžu veikšana” 2020.gadam un turpmāk ik gadu 201 411 EUR apmērā, lai nodrošinātu Valsts tiesu ekspertīžu biroja nodarbināto atalgojuma palielināšanu;
    5. budžeta apakšprogrammu 03.07.00 “Uzturlīdzekļu garantiju fonda administrēšana” 2020.gadam un turpmāk ik gadu 205 698 EUR apmērā, lai nodrošinātu administratīvās kapacitātes stiprināšanu regresa kārtībā atgūto uzturlīdzekļu apmēra palielināšanai un izdevumu segšanu pasta pakalpojumu nodrošināšanai;
    6. jaunizveidoto budžeta apakšprogrammu 09.06.00 “Oficiālās publikācijas un tiesiskās informācijas nodrošināšana” 2020.gadā un turpmāk ik gadu 685 164 EUR apmērā, lai nodrošinātu finansējumu oficiālajam izdevējam (VSIA “Latvijas Vēstnesis”) valsts pārvaldes deleģēto funkciju izpildes nodrošināšanai;
22. Tieslietu ministrijai valsts garantēto uzturlīdzekļu izmaksu no Uzturlīdzekļu garantiju fonda  2020., 2021. un 2022.gadā nodrošināt budžeta apakšprogrammā 03.08.00 “Uzturlīdzekļu garantiju fonds”  paredzēto valsts budžeta līdzekļu ietvaros, nepieciešamības gadījumā veicot finansējuma pārdali starp Tieslietu ministrijas budžeta programmām/apakšprogrammām.
23. Atbalstīt Vides aizsardzības un reģionālās attīstības ministrijas priekšlikumu veikt izmaiņas Vides aizsardzības un reģionālās attīstības ministrijas budžeta apakšprogrammā 27.01.00 “Klimata pārmaiņu finanšu instrumenta administrācija”, palielinot dotāciju no vispārējiem ieņēmumiem un izdevumus 2020.gadam 57 939 EUR apmērā un samazinot dotāciju no vispārējiem ieņēmumiem un izdevumus 2021.gadam 21 824 EUR un 2020.gadam 36 111 EUR apmērā, un budžeta apakšprogrammā 33.01.00 “Emisijas kvotu izsolīšanas instrumenta administrācija”, palielinot dotāciju no vispārējiem ieņēmumiem un izdevumus 2020.gadam 525 125 EUR, 2021.gadam 517 218 EUR un 2022.gadam 517 218 EUR apmērā, vienlaikus veicot attiecīgas izmaiņas 74.resora “Gadskārtējā valsts budžeta izpildes procesā pārdalāmais finansējums” budžeta programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
24. Atbalstīt Kultūras ministrijas priekšlikumu un likumprojektā “Par valsts budžetu 2020.gadam” iekļaut pantus, kas paredz:
    1. tiesības finanšu ministram pārdalīt Kultūras ministrijai no budžeta resora “74. Gadskārtējā valsts budžeta izpildes procesā pārdalāmais finansējums” programmas 01.00.00 “Apropriācijas rezerve”  iepriekšējā budžeta gadā neizlietoto finansējumu līdzfinansējumam ārvalstu filmu uzņemšanai;
    2. ja 2020. gada sešu un deviņu mēnešu laikā ārvalstu filmu uzņemšanas rezultātā tiek palielināti nodokļu ieņēmumi, Ministru kabinets var pieņemt lēmumu par apropriācijas palielinājumam līdzfinansējumam ārvalstu filmu uzņemšanai novirzāmo finansējuma apjomu. Finanšu ministram ir tiesības palielināt apropriāciju izdevumiem līdzfinansējumam ārvalstu filmu uzņemšanai Latvijā, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir izskatījusi to un nav iebildusi pret apropriācijas palielinājumu.
25. Atbalstīt Veselības ministrijas priekšlikumu pārdalīt no budžeta resora “74.Gadskārtējā valsts budžeta izpildes procesā pārdalāmais finansējums” budžeta programmas 08.00.00 “Veselības aprūpes sistēmas reformas ieviešanas finansējums” nesadalīto finansējumu no ieņēmumiem no valsts sociālās apdrošināšanas obligāto iemaksu sadales veselības aprūpes finansēšanai 2021.gadam 4 178 597 EUR apmērā, 2022.gadam 2 201 318 EUR apmērā uz Veselības ministrijas pamatbudžeta apakšprogrammu 02.04.00 “Rezidentu apmācība”, lai nodrošinātu rezidentūras finansēšanu.
26. Atbalstīt Veselības ministrijas priekšlikumu palielināt 2020.gadam finansējumu (resursi no dotācijas no vispārējiem ieņēmumiem un attiecīgi finansēšanā “Akcijas un cita līdzdalība pašu kapitālā”) Veselības ministrijas pamatbudžeta apakšprogrammā 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” 11 903 190 EUR apmērā, lai palielinātu pamatkapitālu ar finanšu ieguldījumu valsts sabiedrībai ar ierobežotu atbildību “Paula Stradiņa klīniskā universitātes slimnīca”, sabiedrībai ar ierobežotu atbildību “Rīgas Austrumu klīniskā universitātes slimnīca”, valsts sabiedrībai ar ierobežotu atbildību “Bērnu klīniskā universitātes slimnīca” (turpmāk – klīniskās universitātes slimnīcas). Veselības ministrijai, pēc klīnisko universitātes slimnīcu 2019.gada faktisko zaudējumu apstiprināšanas, iesniegt izskatīšanai Ministru kabinetā informatīvo ziņojumu ar finansējuma sadalījumu ieguldījuma veikšanai klīnisko universitātes slimnīcu pamatkapitālā. Veselības ministrijai kā kapitāla daļu turētājai nodrošināt, ka šā pamatkapitāla palielināšanas mērķis ir zaudējumu segšana, kas radušies, nodrošinot valsts apmaksāto veselības aprūpes pakalpojumu sniegšanu.
27. Pieņemt zināšanai, ka ierobežotā finansējuma dēļ Plānu minimālo ienākumu atbalsta sistēmas pilnveidošanai 2020.-2021.gadam  nevar īstenot pilnā apmērā. Lai nodrošinātu sociāli mazaizsargāto grupu sociālo nodrošinājumu, paaugstināt minimālo vecuma pensiju aprēķina bāzi līdz 80 EUR un personām ar invaliditāti no bērnības līdz 122,69 EUR, savukārt valsts sociālā nodrošinājuma pabalstu personām ar invaliditāti līdz 80 EUR un valsts sociālā nodrošinājuma pabalstu personām ar invaliditāti no bērnības līdz 122,69 EUR. Labklājības ministrijai sagatavot grozījumus likumā “Par valsts pensijām” un likumā “Par obligāto sociālo apdrošināšanu pret nelaimes gadījumiem darbā un arodslimībām” un iesniegt izskatīšanai Ministru kabinetā budžeta likumprojektu paketē. Pēc budžeta likumprojektu paketes pieņemšanas Saeimā Labklājības ministrijai mēneša laikā iesniegt kā Ministru kabineta lietu grozījumus Ministru kabineta 2009.gada 22.decembra noteikumos Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” un Ministru kabineta 2011.gada 5.decembra noteikumos Nr.924 “Noteikumi par vecuma pensijas minimālo apmēru”.
28. Konceptuāli atbalstīt Labklājības ministrijas priekšlikumu bezdarbnieka pabalsta saņemšanas un izmaksas kārtības pārskatīšanai, nosakot, ka bezdarbnieka pabalsta izmaksas ilgums ir 8 mēneši, izmaksājot bezdarbnieka pabalstu atkarībā no bezdarba ilguma šādā apmērā: pirmos divus mēnešus — pilnā apmērā no piešķirtā bezdarbnieka pabalsta, nākamos divus mēnešus — 75 procentu apmērā no piešķirtā bezdarbnieka pabalsta, nākamos divus mēnešus — 50 procentu apmērā no piešķirtā bezdarbnieka pabalsta, pēdējos divus mēnešus — 45 procentu apmērā no piešķirtā bezdarbnieka pabalsta. Labklājības ministrijai sagatavot grozījumus likumā “Par apdrošināšanu bezdarba gadījumam” un iesniegt izskatīšanai Ministru kabinetā budžeta likumprojektu paketē, attiecīgi iesniedzot Finanšu ministrijā priekšlikumu par valsts speciālā budžeta apakšprogrammā 04.02.00 “Nodarbinātības speciālais budžets” izdevumu sociālajiem pabalstiem samazināšanu 2020.-2022.gadam ik gadu 12 336 730 EUR apmērā.
29. Nepieciešama diskusija Ministru kabineta sēdē par Labklājības ministrijas priekšlikumu prioritārā pasākuma “Sociālās aizsardzības palielināšana pensiju nodrošinājumā, bezdarba un invaliditātes gadījumā nestrādājošiem vecāku pabalsta saņēmējiem (18\_16\_P)” īstenošanai ar 2020.gada 1.janvārim, jo pasākumam ir negatīva ietekme uz valsts budžeta izdevumiem nākotnē.
30. Nepieciešama diskusija Ministru kabineta sēdē par Labklājības ministrijas priekšlikumu prioritārā pasākuma “Strādājošajiem vecāku pabalsta saņēmējiem palielināt izmaksājamo vecāku pabalsta apmēru (18\_17\_P)” īstenošanai ar 2020.gada 1.janvāri, jo pasākuma īstenošanas ietekmes aprēķinos tiek izmantots optimistisks scenārijs, kas var radīt negatīvu fiskālu ietekmi jau 2020.gadā.
31. Nepieciešama diskusija Ministru kabineta sēdē par Vides aizsardzības un reģionālās attīstības ministrijas priekšlikumu par Dabas resursu nodokļa likmes izmaiņām, ieņēmumu pārdali starp valsts un pašvaldību budžetiem un atbalstāmajiem prioritārajiem pasākumiem Vides aizsardzības un reģionālās attīstības ministrijai un Kultūras ministrijai.
32. Ministrijām atbilstoši Ministru kabineta 2012.gada 11.decembra noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 1.pielikumam līdz 2019.gada 26.septembrim iesniegt Finanšu ministrijā aktualizētu un papildinātu informāciju (tajā skaitā detalizētus izdevumu un citus aprēķinus un aprēķinu pieņēmumus) par atbalstītajiem prioritārajiem pasākumiem.
33. Ministrijām, ņemot vērā Ministru kabinetā atbalstītos prioritāros pasākumus, līdz 2019.gada 18.septembrim aprēķināt un iesniegt maksimāli pieļaujamo valsts budžeta izdevumu kopējo apjomu 2020., 2021. un 2022.gadam.
34. Finanšu ministrijai atbilstoši Ministru kabineta sēdes protokolā atbalstītos priekšlikumus, koriģēt ieņēmumu prognozes 2020., 2021. un 2022.gadam un ieplānoto finansējumu budžeta resora “74.Gadskārtējā valsts budžeta izpildes procesā pārdalāmais finansējums” programmā 02.00.00 “Līdzekļi neparedzētiem gadījumiem”.
35. Finanšu ministrijai atbilstoši Ministru kabinetā apstiprinātajiem valsts budžeta bāzes izdevumiem 2020., 2021. un 2022.gadam, kā arī Ministru kabinetā pieņemtajiem lēmumiem un atbalstītajam papildu finansējumam prioritārajiem pasākumiem, sadarbībā ar ministrijām aprēķināt maksimāli pieļaujamo valsts budžeta izdevumu apjomu 2020., 2021. un 2022.gadam un līdz 2019.gada 20.septembrim elektroniski nosūtīt ministrijām.
36. Ministrijām, ņemot vērā Ministru kabinetā neatbalstītos papildu pieprasījumus, izvērtēt nepieciešamību veikt grozījumus normatīvajos aktos, nevirzīt tālāk sagatavotos likumprojektus, kā arī izvērtēt iespēju nodrošināt to īstenošanu esošā finansējuma ietvaros.
37. Ministrijām līdz 2019.gada 25.septembrim sagatavot un iesniegt Ministru kabinetā budžetu pavadošos likumprojektus (budžeta likumprojektu pakete), un izskatīt 2019.gada 24.septembra, 1.oktobra un 8.oktobra Ministru kabineta sēdēs.
38. Ministrijām līdz 2019.gada 26.septembrim sagatavot un iesniegt Finanšu ministrijā valsts budžeta pieprasījumus 2020., 2021. un 2022.gadam.
39. Pēc maksimāli pieļaujamā valsts budžeta izdevumu kopējā apjoma 2020., 2021. un 2022.gadam aprēķināšanas un iesniegšanas Finanšu ministrijā (2019.gada 18.septembris) līdz ministriju valsts budžeta pieprasījumu 2020., 2021. un 2022.gadam sagatavošanai un iesniegšanai Finanšu ministrijā (2019.gada 26.septembris) ministrijām neveikt izmaiņas to maksimāli pieļaujamā valsts budžeta izdevumu kopējā apjomā.
40. Finanšu ministrijai sagatavot un iesniegt izskatīšanai Ministru kabineta 2019.gada 11.oktobra ārkārtas sēdē Vispārējās valdības budžeta plāna projektu.
41. Finanšu ministrijai sagatavot un iesniegt izskatīšanai Ministru kabineta 2019.gada 11.oktobra ārkārtas sēdē likumprojektu “Par vidēja termiņa budžeta ietvaru 2020., 2021. un 2022.gadam” (ar paskaidrojumiem, fiskālo risku deklarāciju, Fiskālās disciplīnas padomes fiskālās disciplīnas uzraudzības ziņojumu) un likumprojektu “Par valsts budžetu 2020.gadam” (ar paskaidrojumiem).
42. Likumprojektu “Par vidēja termiņa budžeta ietvaru 2020., 2021. un 2022. gadam” (ar paskaidrojumiem, fiskālo risku deklarāciju, Fiskālās disciplīnas padomes fiskālās disciplīnas uzraudzības ziņojumu) un likumprojektu “Par valsts budžetu 2020. gadam” (ar paskaidrojumiem, pavadošajiem likumprojektiem (budžeta likumprojektu paketi), Ministru kabineta un Latvijas Pašvaldību savienības vienošanās un domstarpību protokolu) iesniegt Saeimā 2019.gada 14.oktobrī.
43. Finanšu ministrijai Vispārējās valdības budžeta plānu iesniegt Eiropas Komisijai un Eirogrupai 2019.gada 14.oktobrī.
44. Saskaņā ar Ministru kabineta 2012.gada 31.jūlija noteikumu Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” 45.punktā noteikto Finanšu ministrijai sadarbībā ar pārējām ministrijām divu mēnešu laikā pēc likuma “Par valsts budžetu 2020.gadam” izsludināšanas nodrošināt valsts budžeta likuma paskaidrojumu aktualizēšanu un publicēšanu Finanšu ministrijas tīmekļa vietnē.

# Ministru prezidents A. K. Kariņš

# Valsts kancelejas direktors J. Citskovskis

Finanšu ministrs J. Reirs

Zane Adijāne, 67095437

[zane.adijane@fm.gov.lv](mailto:zane.adijane@fm.gov.lv)